Diari Oficial de la Generalitat Valenciana


Sumari del DOGV 4601, del 03-10-2003 (2003/10007)

Juí de terceria de domini número 911/1990. Cèdula de notificació.
-----------------------------------------------------------------

### Dades del document

Número de DOGV
:   4601

Data del DOGV
:   03-10-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10788


Organisme emissor
:   Jutjat de Primera Instància Número 6 de València

Tipus de document
:   Anunci

Juí de terceria de domini número 911/1990. Cèdula de notificació. [2003/F10238]
  
Part demandant: Demetrio Gil Moret.
  
Part demandada: l'entitat Edificaciones Federico March, SA, Federico March Gallego i Emilia Soler García.
  
Sobre: -
  
En el juí esmentat, es va dictar en data 8 d'octubre de 1994 la sentència l'encapçalament i la decisió de la qual són del tenor literal següent:
  
Vistes per mi, Víctor Gómez Saval, magistrat jutge titular del Jutjat de Primera Instància número 6 de València, estes actuacions, per les quals s'ha substanciat la demanda incidental de terceria de domini seguida pels tràmits del juí de menor quantia amb el número 911/1990 a instància de Demetrio Gil Moret, José Jaime Gil Moret i Consuelo Isabel Trinidad Gil Moret, amb representació processal conferida a la procuradora Reyes Barreno Nebot i amb defensa tècnica del lletrat José Hoyo Rodrigo, contra l'entitat Edificaciones Federico March, SA, en fallida, i Emilia Soler García i Federico March Gallego, representat el primer pel procurador Salvador Vila Delhom, en virtut de poder conferit pels síndics de la fallida; i en situació de rebel·lia processal els restants codemandats. I per l'autoritat conferida pel poble espanyol i en nom del rei, passe a dictar la sentència següent:
  
Decisió
  
Estime la demanda de terceria de domini interposada per la procuradora Reyes Barreno Nebot en representació de Demetrio Gil Moret, José Jaime Gil Moret i Consuelo Isabel Trinidad Gil Moret, contra Edificaciones Federico March, SA (en fallida), Emilia Soler García i Federico March Gallego, sobre els béns descrits en l'antecedent primer d'esta sentència, i apareixen els demandants com a propietaris d'estos, per terceres parts iguals i proindivís, i amb base en el decret esmentat, cosa que es declara als mers efectes d'esta terceria. Deixe sense efecte l'embargament efectuat sobre estos en el procediment d'execució del qual el present incident porta causa, i acorde la cancel·lació de l'anotació preventiva ordenada en el seu dia, amb expressa imposició de les costes als demandats, tret d'Edificaciones Federico March, SA, per efecte de l'assentament a la demanda.
  
Notifiqueu la sentència a les parts, i al demandat rebel mitjançant edictes amb inserció de la part dispositiva en el Butlletí Oficial de la Província de València, de la manera establida en l'article 283 de la LEC, si l'actora no insta la notificació personal d'esta, i feu saber a les parts que esta no és ferma i s'hi pot interposar un recurs d'apel·lació davant d'este jutjat en el termini de cinc dies des de la notificació perquè el resolga l'Audiència Provincial de València.
  
Esta és la meua sentència, que pronuncie, mane i firme.
  
(seguixen firmes il·legibles)
  
Atés el desconeixement de l'actual domicili o residència de la part demandada, per la provisió de data 28 de juliol de 2003 el jutge, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de sentència a la demandada, Emilia Soler García.